كاس لعالم د قل من 17 عام 2025

**كاس لعالم د قل من 17 عام 2025** غادي تكون هيّ كاس لعالم د قل من 17 عام نمرة 20 لي هوّ التورنوا السنوي لي كاتنظمو فيفا للمنتخبات لوطنية لعضوة فيها د كورة ديال قل من 17 عام. غادي يدوز هاد التورنوا ف قطر مابين 3 و 27 نونبر. غادي يكون اللول من 5 د كيسان لعالم د قل من 17 عام متّابعين لي غادي يتلعبو ف قطر، ديال 2026، 2027، 2028، و 2029.

هاد النسخة هي اللولة ف لفورما الجديد لي غادي يتلعب كل عام، و غادي يكونو فيه 48 فرقة، بلاصت 24 فرقة كل عاماين كيما كان قبل.***'

لمنتخب د ألمانيا هوّ لي كيدافع على اللقب ديالو لي داه ف [[كاس لعالم د قل من 17 عام 2023|2023]].

== تبدال د لفورما ==
من هاد النسخة، كاس لعالم د قل من 17 عام غادي تعرف تبديلات ف لفورما لي كان معتامد ف نسخة 2023. هاد التبديلات جاو من قتيراحات ديال [[الجامعة د لكورة د ليبيريا]] ف [[كونڭري ديال فيفا|لكونڭري نمرة 71 ديال فيفا]] لي تدار ؤنلاين نهار 21 ماي 2021، على موضوع لمنافسات ديال الشباب. بدات فيفا واحد لپروصي ديال لإستشارة بين الجامعات لأعضاء ديالها، قبل ماتنشر تقرير لي دارو رئيس تطوير لكورة لعالمية عند لفيفا [[أرسين ڤينڭر]]، لي من ضمنو كانت فكرة كاس لعالم د قل من 17 عام ب 48 فرقة. ف الشهورا لي تبعو التقرير، تدارت مراجعة مستامرة ل هاد لقتيراحات تا وافقات عليهم لجنة لفيفا ف أكتوبر 2023، و عاود كونفيرمات ف 14 مارس 2024.***'

لفورما اللول كان غادي يقسم لفراقي ل 4 التورنوات صغار ب 12 فرقة ف كل واحد، و ف كل تورنوا يكونو ڭروپات فيهم 4 د لفراقي. الرابحين التلاتة و أحسن منتخب جا التاني غادي يلعبو الدومي فينال و لفينال ديال كلا تورنوا صغير، و الرابحين د كلا تورنوا غادي يعاودو يلعبو دومي فينال و فينال ا ماتش د الترتيب ديال التورنوا كامل.

ف مارس 2025، فيفا علنات بلي لفورما غادي يتلعب بحال ف كاس لعالم 2026. لفراقي غادي يتقسمو ل 12 ڭروپ ب 4 د لفراقي ل كل واحد، و كل فرقة غادي تلعب ماتش واحد ضد لفراقي التلاتة لخرين ف لڭروپ ديالها. الجوج فراقي اللولين و أحسن 8 جاو التانيين كايتأهلو للدور د 32، و كيبقاو يلعبو تا كانوصلو للفينال. التورنوا كامل غادي يتلعبو فيه 104 ماتش، لي هوّ الضوبل ديال النسخات لي فاتو.

## ختيار لبلاد لمضايفة
ف 15 نونبر 2023، دارت فيفا إعلان طلب ديال الترشيحات من عند الدول لأعضاء، باش يضايفو النسخات لخمسة الجايين ديال كاس لعالم د قل من 17 عام (2025 تال 2029) ف دقة وحدة. لأجال اللخر كان هوّ 4 دجنبر 2023.

مور لإجتماع ديال لجنة لفيفا ف 14 مارس 2024، تّعلن بلي قطر غادي تضايف النسخات لخمسة الجايين، لي غادي يدوزو كل عام. وخا فيفا ماعلناتش شكون دفع الترشيحات، معروف بلي إندونيسيا و سانغافورة دارو ترشيح موحد، و الدانمارك تا هيّ دفعات ترشيح خور. هادي لمرة اللولة لي قطر كاتنظم هاد التورنوا.

## التيرانات
التيرانات فين غادي يتلعب التورنوا علتانهم فيفا ف 22 ماي 2025.

جميع لماتشات غادي يتلعبو ف مدينة الريان ف لموكراب الرياضي ديال منطقة أسپاير. لفينال غادي تّلعب ف التيران الدولي د خليفة لي تا هوّ جا ف منطقة أسپاير.

## لفراقي

### التأهل
48 فرقة تأهلات للتورنوا. زيادة على منتخب قطر لي تأهل نيشان على قيبال كيمتل لبلاد لمضايفة، لفراقي ال47 لخرين دازو من إقصائيات قارية. عدد لبلايص ديال كل قارة ف لفورما الجديد حدداتهم لجنة لفيفا ف 15 ماي 2024:

* أسيا: 9 (منهم قطر لمضايفة)
* إفريقيا: 10
* كونكاكاف (أمريكا الشمالية، لوسطانية و لكارايبي): 8
* كونميبول (أمريكا الجنوبية): 7
* ؤقيانوسيا: 3
* ؤروپا: 11

الصالڤاضور، فيدجي، جمهورية إرلاندا، ؤڭاندا و زامبيا غادي يشاركو لمرة اللولة ف كاس لعالم د قل من 17 عام. ؤڭاندا كاتشارك لمرة اللولة ڭاع ف شي تورنوا ديال فيفا.

بوليڤيا تأهلات ل تورنوا د فيفا للمرة اللولة من كاس لعالم 1994. إندونيسيا، بعدما نظمات التورنوا ديال 2023، تأهلات ب دراعها (على طريق لإقصائيات) لمرة اللولة ف تاريخها ل تورنوا د فيفا.

إكواضور، إيران، پولونيا و سپانيا فشلو ف التأهول، وخا كانو شاركو ف النسخة لي فاتت.

### الزرع

### لعزلة

## لاربيطات

## السطاج د لڭروپات

### تهراس التعادول

## نويطات

## مصادر

تصنيف:2025 ف قطر
تصنيف:2025 ف كورة